24. ΝΟΜΟΘΕΤ. ΔΙΑΤΑΓΜΑ υπ' αριθ. 3898 της 10/11 Νοεμ. 1958 Περί παρατάσεως της προθεσμίας του άρθρ. 1 του Ν.Δ. 3756/57 και συστάσεως Επιτροπών προς εκπόνησιν σχεδίου κώδικος νέου Εμπορικού Νόμου, τροποποίησιν, συμπλήρωσιν και κωδικοποίησιν εις ενιαίον κείμενον της νομοθεσίας περί δικαστικών κλητήρων, συμβολαιογράφων κλπ. Άρθρ. 1.-Η προθεσμία του άρθρ. 1 του Ν.Δ. 3756/1957 η αφορώσα εις την λειτουργίαν της βάσει του άρθρ. 8 παρ. 2 Α.Ν. 935/1949 και της υπ' αριθ. 38804/1949 αποφάσεως του Υπουργού Δικαιοσύνης συσταθείσης Ειδικής Επιτροπής συντάξεως Κώδικος νέας Πολιτικής Δικονομίας, η οποία έληξε την 31 Δεκ. 1957, παρατείνεται μέχρι 31 Δεκ. 1958, δύναται δε να παραταθή επί εν εισέτι έτος δι' αποφάσεων του Υπουργού της Δικαιοσύνης. Βλ. και τόμ. 6 σελ. 310, 02. Αντί των σελ. 207(α) - 208,01(α) Σελ. 207(β) Τεύχος 425 - Σελ. 139 Νομοπαρασκευαστικές Επιτροπές 1.Η.α.16-24 Άρθρ.2.-1.Εις την κατά το άρθρ. 1 Ειδικήν Επιτροπήν συντάξεως Κώδικος νέας Πολιτικής Δικονομίας κλπ. ανατίθεται α) η σύνταξις, επεξεργασία και αποπεράτωσις Κώδικος Εισαγωγικού Νόμου νέας Πολιτικής Δικονομίας και β) η σύνταξις, επεξεργασία και αποπεράτωσις Κώδικος Οργανισμού Δικαστηρίων. 2.Η σύνταξις και επεξεργασία του Κώδικος νέου Οργανισμού Δικαστηρίων θα γίνη βάσει της υπό της Ειδικής Επιτροπής συντάξεως νέας Πολιτικής Δικονομίας καταρτισθέντος σχεδίου νόμου "περί του Οργανισμού των Δικαστηρίων" και του υπό της βάσει του Α.Ν. 935/1949 Αναθεωρητικής Επιτροπής καταρτισθέντος σχεδίου νόμου "περί του Οργανισμού των Δικαστηρίων". Εις την ως άνω Επιτροπήν δύνανται να προστεθώσι δι' αποφάσεως του Υπουργού της Δικαιοσύνης δύο μέλη εξ ανωτάτων δικαστικών λειτουργών εν ενεργεία ειδικώς δια την επεξεργασίαν του περί οργανισμού των Δικαστηρίων Κώδικος. Άρθρ.3.-Επιτρέπεται εις τους Υπουργούς Δικαιοσύνης και Εμπορίου, όπως δια κοινής αποφάσεως αυτών συστήσωσιν ειδικήν επιτροπήν εκ δώδεκα κατ' ανώτατον όριον μελών προς εκπόνησιν σχεδίου κώδικος νέου Εμπορικού Νόμου. Τα μέλη ταύτης ορίζονται εκ δικαστικών λειτουργών εν ενεργεία ή μη, καθηγητών ή υφηγητών των Πανεπιστημίων Αθηνών και Θεσσαλονίκης ή άλλων ομοτίμων Ανωτάτων Σχολών, του Νομικού Συμβούλου του Υπουργείου της Δικαιοσύνης, ανωτέρων υπαλλήλων των Υπουργείων Δικαιοσύνης και Εμπορίου και δικηγόρων παρ' Αρείω Πάγω. Η Επιτροπή δύναται, δι' αποφάσεως του Υπουργού της Δικαιοσύνης, να υποδιαιρεθή εις τέσσαρα τμήματα. Εις έκαστον τμήμα δέον να μετέχουν ανά τρία τουλάχιστον μέλη. Η Γραμματεία της Επιτροπής ανατίθεται εις υπάλληλον του Υπουργείου Δικαιοσύνης. Εις τα μέλη και τον γραμματέα της Επιτροπής καταβάλλεται μηνιαίως αποζημίωσις κατά συνεδρίασιν, καθοριζομένη δια κοινής αποφάσεως των Υπουργών Δικαιοσύνης και Οικονομικών. Δι' ετέρας αποφάσεως του Υπουργού της Δικαιοσύνης δύναται να αποσπάται κατά το χρονικόν διάστημα των εργασιών της Επιτροπής παρά τη Γραμματεία της Επιτροπής μια δακτυλογράφος εκ της γραμματείας των δικαστηρίων δια την δακτυλογράφησιν των πρακτικών, εισηγήσεων και λοιπών εργασιών της Επιτροπής. Σελ. 208(β) Τεύχος 425 - Σελ. 140 Άρθρ.4.-Επιτρέπεται όπως δι' αποφάσεως του Υπουργού της Δικαιοσύνης συσταθώσι τρεις πενταμελείς επιτροπαί, μία επί τω σκοπώ τροποποιήσεως,συμπληρώσεως και κωδικοποιήσεως εις ενιαίον κείμενον της κειμένης νομοθεσίας περί συμβολαιογράφων, συμβολαιογραφικών Συλλόγων, Ταμείου Ασφαλίσεως Συμβολαιογράφων και περί Υποθηκοφυλακείων, ετέρα της περί δικαστικών κλητήρων εν γένει, συλλόγων αμίσθων δικαστικών κλητήρων και Ταμείου προνοίας αμίσθων δικαστικών κλητήρων και τρίτη της περί ληξιαρχείων και ληξιαρχικών πράξεων νομοθεσίας. Η γραμματεία εκάστης των επιτροπών τούτων ανατίθεται εις υπάλληλον του Υπουργείου Δικαιοσύνης. Εις τα μέλη και τον γραμματέα εκάστης των επιτροπών καταβάλλεται αποζημίωσις κατά συνεδρίασιν, καθοριζομένη δια κοινής αποφάσεως των Υπουργών Δικαιοσύνης και Οικονομικών. Άρθρ.5.-Οι κατά τα άρθρ. 2, 3 και 4 του παρόντος Ν.Δ/τος καταρτισθησόμενοι κώδικες θέλουσιν υποβληθή προς κύρωσιν εις την Βουλήν κατά τας περί επιψηφίσεως δικαστικών ή διοικητικών κωδίκων διατάξεις του άρθρ. 57 του Συντάγματος. Ειδικώς όσον αφορά την εν άρθρ. 3 προβλεπομένην εκπόνησιν κώδικος νέου εμπορικού νόμου, επιτρέπεται όπως τα υπό των κατ' ιδίαν Τμημάτων της οικείας Επιτροπής καταρτισθησόμενα εις αυτοτελή βιβλία ή τμήματα του όλου κώδικος σχέδια, υποβληθώσιν εις την Βουλήν προς κύρωσιν κατά την αυτήν διαδικασίαν του άρθρ. 57 του Συντάγματος τμηματικώς ως ειδικοί και κατά μέρη κώδικες. Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 1.Η.α.24 Νομοπαρασκευαστικές Επιτροπές